Diari Oficial de la Generalitat Valenciana


Sumari del DOGV 8253, del 13-03-2018 (2018/2553)

ACORD de 9 de març de 2018, del Consell, pel qual s'autoritzen modificacions en l'annex de transferències i subvencions corrents del programa 313.30, Infància i adolescència, per a la inclusió de dues noves línies de subvenció, per l'agregació de les línies de subvenció destinades a finançar les prestacions econòmiques per acolliment familiar, per import total de 10.227.504 euros. Expedient 16.002/18-008.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8253

Data del DOGV
:   13-03-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/2553


Data del document
:   09-03-2018

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 9 de març de 2018, del Consell, pel qual s'autoritzen modificacions en l'annex de transferències i subvencions corrents del programa 313.30, Infància i adolescència, per a la inclusió de dues noves línies de subvenció, per l'agregació de les línies de subvenció destinades a finançar les prestacions econòmiques per acolliment familiar, per import total de 11.387.359 euros. Expedient 16.002/18-008. [2018/2553]  
  
Com a conseqüència de l'aprovació del Decret 1/2018, de 12 de gener, que regula el procediment per al reconeixement de la prestació econòmica per al sosteniment a la criança en famílies acollidores, en què s'amplia l'àmbit objectiu de les prestacions, s'equipara la família extensa amb l'educadora i es regula el procediment per al seu reconeixement, la Vicepresidència i Conselleria d'Igualtat i Polítiques Inclusives ha constatat que l'estructura en línies de subvenció establerta no s'adapta exactament als grups de prestacions que s'han determinat per a aquest exercici.  
En aquest sentit, es proposen modificacions en l'annex de transferències i subvencions corrents del programa 313.30, Infància i adolescència, que tenen per objecte l'agrupació de les diverses línies de subvenció previstes en aquest per a finançar les prestacions previstes en l'article 121 de la vigent Llei 12/2008, de protecció integral de la infància i l'adolescència a la Comunitat Valenciana, així com la inclusió d'una altra línia diferenciada, a la qual s'imputen les prestacions en concepte de despeses mèdiques qualificades. A aquestes últimes s'aplicava un règim de concessió distint, però amb l'entrada en vigor del Decret 1/2018 s'acaba amb aquesta distinció, atés que s'entenen emparades en el dret que estableix l'esmentada llei i gaudir del mateix règim de concessió, el previst en l'article 168.B de la Llei 1/2015, d'hisenda pública, sector públic instrumental i subvencions.  
  
D'acord amb el criteri de la Intervenció, dels imports a minorar en les línies afectades, es dedueixen els necessaris per a donar cobertura a obligacions derivades de compromisos de despesa degudament adquirits, segons el que disposa el Decret 29/1991, com també dels imports necessaris per a atendre recursos i els dies de l'any en curs previs a l'entrada en vigor de l'esmentat Decret 1/2018.  
A aquest efecte, i en virtut del que disposen els articles 21 i 23 de la Llei 22/2017, de 29 de desembre, de pressupostos de la Generalitat per a 2018, a proposta del conseller d'Hisenda i Model Econòmic, el Consell, prèvia deliberació, en la reunió de 9 de març de 2018,  
  
  
ACORDA  
  
Autoritzar les següents modificacions en l'annex de transferències i subvencions corrents del programa 313.30, Infància i Adolescència, que suposen:  
1. Minorar la dotació de les línies i pels imports que es detallen a continuació, que en tot cas corresponen a fons propis no condicionats:  
  
2. La inclusió de dues noves línies de subvenció, per imports i amb les dades descriptives que es detallen a continuació:  
  
Codi S5192 Denominació: prestacions econòmiques per a famílies acollidores per despeses derivades de l'acolliment familiar de persones menors d'edat.  
Import: 33.846.917,00 Beneficiaris previstos: persones físiques i unitats de convivència.  
Entitat col·laboradora: entitats locals amb conveni de col·laboració vigent subscrit amb la Conselleria d'Igualtat i Polítiques Inclusives per al pagament de les prestacions econòmiques per acolliment familiar a les famílies extenses residents en el seu municipi, prèvia transferència de fons.  
Mode de concessió:  
Concessió directa, article 168.B Llei 1/2015, i article 121 Llei 2/2008, de protecció integral de la infància i l'adolescència CV.  
  
Publicar dades: no. Descripció i finalitat: finançament de la prestació econòmica per compensar a les famílies acollidores per les despeses derivades de l'acolliment a persones menors d'edat que es troben sota la tutela i/o guarda de la Generalitat.  
Aportació GV no condicionada 19.547.866,00  
  
  
  
Codi S5193 Denominació: prestacions econòmiques per a famílies acollidores per despeses derivades de l'acolliment de caràcter mèdic qualificat.  
Import: 441.000,00 Beneficiaris previstos: persones físiques i unitats de convivència.  
  
Entitat col·laboradora  
Mode de concessió:  
Concessió directa, article 168 .B Llei 1/2015, i article 121 Llei 2/2008, de protecció integral de la infància i l'adolescència CV.  
Publicar dades: no. Descripció i finalitat: finançament de la prestació econòmica per compensar a les famílies acollidores per les despeses de manteniment en concepte d'assistència mèdica qualificada ocasionades per les persones menors d'edat sota la guarda o tutela de la Generalitat que acullen.  
Aportació GV no condicionada 441.000  
  
  
  
València, 9 de març de 2018  
  
La consellera secretària,  
MÓNICA OLTRA JARQUE